Woes se sluiting deur sneeuwolf | Bydraes | Woes - Kreatiewe platform vir Afrikaans
In my persoonlike lewe en vir my eie ek, is hierdie wending traumaties en ‘n bitter pil om te sluk.
Niks kom egter ooit onverwags nie – dit is net die skok van die werklikheid wat die gebeurtenis grafies en real maak!
Ek, en baie weet dat in hierdie projek van Willem baie geld in gegaan het en dat mense tandepasta sal versaak maar sy lugtyd en duur selfoon sal hy koop – waar Willem sy geld moet uitkrap om die saak lonend te hou, is sy saak.
Ek kan namens niemand praat nie.
Ek kan slegs my eie hart uit stort.
Dit sal maar net wees oor wat Willem as persoon en sy besondere kreatiwiteit en produk soos Woes in al sy fasette, in my lewe laat gebeur het.
Ek glo, as skrywer in murg en been, is dit dan ook wat gemaak het dat ek ‘n mense-mens geword het – met al die gevolge daarvan.
Daar is tegniese redes waarom ‘n skrywer nie alles wat hy skryf op die Internet mag plaas nie. Die grootse rede is :
Dan is die werk alreeds gepubliseer en verloor dit al sy waarde.
Tog was dit heerlik en ook groot pret om al die werke en in al die kategorieë wat Woes gebied het, te kon plaas.
Juis dan is ook vriendskappe versamel – vriendskappe met wonderlike ander mense!
Die grootste wat my kop laat rol het – was die gesigloses. Die mense wat net gelees het en dit ook geniet het maar nooit ‘n woord uitgelap het nie.
Gedurende 1015 alleen het bykans 300,000 ‘kliks’ deur my afdeling gegaan.
Op hierdie manier kan elke een van ons bydraers homself op die rug klap met die baie mense wat sy werke geniet.
Hierdie statistiek was petrol op my ‘skryfvuur’ en die versoeking was soms amper onuithoubaar om vir hierdie gierige lesers van my verborge skrywes te gee om ook te geniet.
Willem . . .
Ek neem jou hand en seg dankie.
Carol, Mandie . . . . ag, ek weet daar is ook name in die agtergrond . . . Gaan met vrede in julle se harte – julle het wel gedaan.
Ek weet hierdie is net ‘n groet en gladnie Koebaai nie.
Op hierdie fondasie sal iets anders verrys – iets waarna ek nogal nuuskierig uitsien.
Ek druk my eie karkas vanoggend weer met die opstaan – en ek druk-druk-druk met die vingerpunte om te voel . .
Ek wil voel of ek iets raak druk - iets waaraan ek in die volgende paar uur sal doodgaan . . .
Ek druk niks raak nie . . .
Is ek steeds hier.
So het ek en jy dan ook familie geword...aangetroud dmv Woes. Nou is die band so sterk soos 'n driedraad koord.
In ons gedagtes en vriendskappe en herinnering sal Woes ewig voortleef!!!
Ai ek wens die sluiting was nie waar nie!!!!!!
3 jaar 4 maande 5 dae 11 ure oud
Dankie! vir alles mag "Woes" vir altyd in elkeen se hart voortleef
3 jaar 4 maande 6 dae 14 ure oud
Jy verwoord baie van ons hier op woes se gevoelens, willie. Dankie. Ons sal mekaar seker op facebook sien, maar daar was net een woes :-)
3 jaar 4 maande 1 week 5 ure oud
Woes se sluiting
Net 'n dankie vir Woes... die skrywers en digters - julle was en is kosbaar en spesiaal vir my.... maar ek glo - met elke sonsondergang is daar 'n pragtige nuwe môre! ... Skryf voort !!
3 jaar 4 maande 1 week 6 ure oud
Dit was so 'n aangename tyd in my aftreejare -- en almal op Woes, maar jy in besonder, het my geïnspireer om weg te breek uit my syfermanverlede.
Die Woes-platform het my geleer om te droom en om nie bang te wees om gedagtes te ontgin en neer te pen nie. Ek was selfs braaf genoeg om met my chemo-verwoeste stem 'n paar liedjies te sing en het weer rede gevind om nou en dan 'n mondfluitjie uit te haal. Ook baie geleer van klankopnames -- redigering, samestelling, ens.
En sal ek ooit vergeet al die pret wat ons met die bogrympies gehad het...
Ek sê ook vir Willem baie dankie vir die goeie tye wat Woes vir my beteken het.
NS. Ek hou van jou korter haarstyl :)
3 jaar 4 maande 1 week 16 ure oud
ja..dis n sad dag...
al kom die sluitingsding nou al n paar jaar..en het dit soos n sward oor ons koppe gehang..
woes is en was n instelling in my lewe sedert 2007.
Blywende bande gesmee.
en wat is lekkerder as om omens se creations(goed en sleg) te deel?!
ek't altyd gewonder wat gaan van woes word as W sou doodgaan....
en daaroor geworry,...
NOu gaan woes dood en Willem leef....
EK dink daar gaan van 14/2/2016 n gat in my lewe wees.
ja...daar is ander sites.
maar daar is net een woes.
en dis jammer en sad dat woes,met al sy lede en lesers,nie genoef advertensiegeld kan genereer om n winsgewende saak te wees nie.
dalk is daar geleenthede verspil.
maar dalk gaan woes ongelukkig nie aan die lewe hou nie..
en dalk gaan W nie van besluuit laat verander nie.
dis n swartdag.
3 jaar 4 maande 1 week 18 ure oud
Ek praat van geld waarde. Sodra iets skaars en onbekombaar word, styg die geld waarde.
Die leeterkunde versamelaars, kuns versamelaars en al die klas mense lê laag en wag.
Baie min publiseerders maak in hulle se lewens geld.
Dit gaan lê by die agtergeblewenis lank na die skrywer se dood:
Openbare uitroep: "Haai weet julle wat? Ou Sneeuwolf is vandag veertig jaar gelde dood en hier is nog werke wat niemand gesien het nie!"
3 jaar 4 maande 1 week 19 ure oud
Willie het jy al met anze gesels oor nuwe moontlikhede?
3 jaar 4 maande 1 week 1 dag oud
Ek verstaan nie mooi nie? Hoe bedoel jy?
"Dan is die werk alreeds gepubliseer en verloor dit al sy waarde."
Ek verstaan dat ons steeds kopiereg behou . . .? Ons kan dit dan vanaand aflaai?
1.Kopiereg in die ontwerp en inhoud van hierdie webwerf behoort aan Woes.co.za. Die kopiereg van enige bydraes geplaas op hierdie webwerf behoort steeds aan die outeur van sodanige werk en nie aan Woes.co.za nie.
2.Die bedoeling van Woes.co.za is om te dien as 'n platform vir outeurs om meer blootstelling te kry asook die beskikbaarstelling van publikasies via die internet en ander media, van oorspronklike materiaal, sowel as die uitruil van gedagtes en opinies deur outeurs, wat normaalweg nie toegang sou gehad het tot sodanige platform nie.
9. Nie Woes.co.za of Kahuna Mobility Solutions sal sodanige materiaal gebruik in herverkope of vir welke rede ook al as hulle eie materiaal nie en sal daar te alle tye erkenning gegee word aan die outeur van die gemelde werk.
3 jaar 4 maande 1 week 1 dag 2 ure oud
Dis dalk die begin van nuwe horisone met oneindige moontlikhede.
3 jaar 4 maande 1 week 1 dag 12 ure oud
3 jaar 4 maande 1 week 1 dag 14 ure oud
Ja Willie. Dit was 'n lekker reis gewees. Dit het my geleentheid gegee om iets te doen wat ek waarskynlik andersinds nooit sou probeer het nie. Ek het eintlik nie besef dat ek dinge kan skryf wat ander sal geniet om te lees nie.
Dit is hartseer, maar mens kan ook nie heeltyd geld verloor ter wille van die liefde van die saak nie.
(Dit is waarvoor boerdery daar is.)
3 jaar 4 maande 1 week 1 dag 15 ure oud
Daar's 'n fyn lyn om dinge op die internet te plaas: as jy 'n groep moet "join" soos woes, wattpad, writing.com ens. is dit nie tegnies gepubliseer nie en behou jy nog eerste publiseeringsregte soos wat uitgewers wil hê (volgens wat ek op Anne R Allen se blog en Writer's Digest verstaan). Dis net wanneer jy op jou blog, ens. jou werk plaas dat jy eerste regte klaar gebruik om te publiseer. Tog is daar nog uitgewers (klein tipes - nie die groot 5 nie) wat reeds gepubliseerde werk sal heruitgee in die vorm van an anthology (soos gedigte en kortverhale van verskeie skrywers, gewoonlik vir liefdadigheid).
Ek hoop dit help. Mag jou skryfwerk van krag-tot-krag gaan. :)
3 jaar 4 maande 1 week 1 dag 16 ure oud
Liefde Hartseer Die lewe Geluk Frustrasie Eg Suid Afrikaans Liggaamlik Verhoudings vriende Sosiale kommentaar Humor Inspirerend Romanties Dankbaarheid Vreugde Seeninge Spiritueel